Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: 
Paragraph Index: 3

2. § A Megállapodás hivatalos magyar nyelvű szövege a következő: „MEGÁLLAPODÁS a Magyar Köztársaság Kormánya és Ukrajna Kormánya között a háborúkban elesett katonák és a polgári áldozatok emlékhelyeinek megőrzéséről és megörökítéséről, valamint sírjaik jogi helyzetéről A Magyar Köztársaság Kormánya és Ukrajna Kormánya (a továbbiakban: a Felek), a Magyar Köztársaság és Ukrajna között a jószomszédi viszony és az együttműködés alapjairól 1991. december 6-án aláírt Szerződés rendelkezéseiből kiindulva, kifejezve mindkét nép akaratát és tekintettel a közös történelmi múltra, valamint annak figyelembevételével, hogy a katonáknak, a hadifoglyoknak és más személyeknek, akik Magyarország és Ukrajna területén a háborúk idején vagy azok következményeként, valamint erőszakos elhurcolások következtében elestek vagy meghaltak, joguk van méltó sírhelyekre, amelyek kialakítását és gondozását — a háborúk áldozatainak védelméről szóló 1949. augusztus 12-i Genfi Konvenciók és az azokat kiegészítő Jegyzőkönyvek szerint — megfelelő módon kell biztosítani, az alábbiakban állapodtak meg:

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes